Diari Oficial de la Generalitat Valenciana


Sumari del DOGV 9851, del 17-05-2024 (2024/4427)

RESOLUCIÓ de 10 de maig de 2024, de la Conselleria d'Hisenda, Economia i Administració Pública, per la qual s'autoritza una generació de crèdit en la línia S0363 Ajuda escolar alumnes Educació Infantil primer cicle Bo Infantil del capítol 4 del programa 422A00 Ensenyament primari de la Conselleria d'Educació, Universitats i Ocupació, per ingressos finalistes procedents del Ministeri d'Educació i Formació Professional per import de 24.853.208,37 euros (expedient 09.010/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4427


Organisme emissor
:   Conselleria d'Hisenda, Economia i Administració Pública

Tipus de document
:   Resolució

RESOLUCIÓ de 10 de maig de 2024, de la Conselleria d'Hisenda, Economia i Administració Pública, per la qual s'autoritza una generació de crèdit en la línia S0363 Ajuda escolar alumnes Educació Infantil primer cicle Bo Infantil del capítol 4 del programa 422A00 Ensenyament primari de la Conselleria d'Educació, Universitats i Ocupació, per ingressos finalistes procedents del Ministeri d'Educació i Formació Professional per import de 54.951.868,37 euros (expedient 09.010/24). [2024/4427]  
  
  
Per resolució de la Direcció General d'Avaluació i Cooperació Territorial del Ministeri d'Educació i Formació Professional per al finançament del programa de despeses d'escolarització en ensenyaments no universitaris, de règim general, de persones desplaçades des d'Ucraïna en el marc del conflicte armat, amb data 19 de desembre de 2023, es va concedir a la Comunitat Valenciana l'import de 84.561.958,37 euros, en virtut de l'aprovat mitjançant Acord de Conferència Sectorial de data 13 de desembre de 2023.  
La finalitat del crèdit era abonar les despeses en les quals hagueren incorregut les comunitats autònomes derivades de l'escolarització de l'alumnat desplaçat des d'Ucraïna a centres educatius de les comunitats autònomes, en funció de la despesa efectivament realitzada des de l'1 d'octubre de 2022 fins al 31 de març de l'any 2023. Estes despeses es van justificar amb les certificacions de la DG de Centres Docents, de la DG d'Innovació Educativa i Ordenació, de la DG d'Infraestructures Educatives i de la DG de Personal Docent, per un valor total de 51.367.355,37 euros.  
Amb data 2 de gener de 2024 s'efectua la transferència de la quantitat assignada a la Generalitat Valenciana per part del Ministeri d'Educació i Formació Professional, per import de 44.610.770,37 euros. Si bé es tracta d'una transferència de caràcter finalista, les despeses corresponents a esta ja s'han realitzat prèviament i justificat amb càrrec a fons propis, per la qual cosa este import que es proposa per la conselleria siga destinat a finançar altres actuacions.  
En la Llei 8/2023, de 27 de desembre, de pressupostos de la Generalitat per a l'exercici 2024, figura la línia de subvenció S0363 Ajuda escolar alumnes Educació Infantil primer cicle Bo Infantil en el capítol 4 del programa 422A00, per un import de 87.500.00,00 euros, la finalitat de la qual és finançar parcialment el cost del lloc escolar en els centres municipals i privats de primer cicle d'Educació Infantil.  
  
La Conselleria d'Educació, Universitats i Ocupació s'ha fixat l'objectiu d'aconseguir la gratuïtat en l'escolarització de l'alumnat de 0 a 3 anys matriculat en centres privats autoritzats i escoles infantils municipals de la Comunitat Valenciana per al curs escolar 2024-2025. Per això proposa una variació en les dades descriptives concretament en la descripció i finalitat, anul·lant la referència al finançament parcial, així com una generació de crèdit en la citada línia S0363, per ingressos no previstos en el pressupost inicial, per import de 30.791.023,37 euros.  
  
A este efecte i en virtut del que es disposa en l'article 50 de la Llei 1/2015 d'hisenda pública, sector públic instrumental i subvencions i dels articles 21 i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, 20 de febrer) de delegació de determinades competències en òrgans d'esta conselleria, adopte la resolució següent:  
  
  
Primer  
Autoritzar una modificació de les dades descriptives de la descripció i finalitat de la línia de subvenció S0363, del capítol 4 del programa 422A00 Ensenyament primari, en els termes següents:  
  
  
  
  
Redacció actual: Redacció modificada:  
Descripció i finalitat: finançar parcialment el cost del lloc escolar als centres municipals i privats de primer cicle d'Educació Infantil. Descripció i finalitat: finançar el cost d'escolarització de l'alumnat matriculat en el primer cicle d'Educació Infantil en centres privats autoritzats i escoles infantils municipals de la Comunitat Valenciana.  
  
  
  
Segon  
Autoritzar una generació de crèdit, en el pressupost d'ingressos, en l'aplicació 401.01 Transferències Estat. Àrea d'Educació i Investigació, per import de 24.668.862,37 euros.  
  
Tercer  
Autoritzar una generació de crèdit, en el pressupost de despeses, en l'aplicació S41157061 422A00.4, per import de 17.512.839,37 euros, que permet incrementar la dotació de la línia de subvenció de concurrència competitiva S0363, d'acord amb el detall següent:  
València, 10 de maig de 2024.- El sotssecretari de la Conselleria d'Hisenda, Economia i Administració Pública: Carlos Pablo Gracia Calandín.